มีโอกาสผ่านมาแถบนี้ ไม่ค่อยยอมพลาดร้านอร่อยร้านนี้ มีอาหารหลายอย่างให้เลือก ยังไงต้องมีชอบสักอย่างแหละ ... 
ชามโปรด ชามประจำ 'เกี๊ยวกุ้งต้มยำน้ำข้นทะเล' 85- ไม่ต้องปรุงเพิ่ม รสชาติลงตัว กำลังดี ตัวเกี๊ยวอร่อยอยู่แล้ว กุ้งตัวโต ปลาหมึกสด แต่เนื้อปลาแข็ง ลูกชิ้นปลา คงเปลี่ยนเจ้าแล้ว เพราะรสดีขึ้น ไม่คาว กินเกลี้ยง เรียบทั้งชาม
ส่วนชามโปรดคุณพี่ 'ข้าวหน้าไก่เห็ดหอม' 50- น้ำราดรสกลมกล่อม เนื้อไก่นุ่ม มีพริกชี้ฟ้าเคียงมาคู่กัน ให้ทานแก้เลี่ยน
หนุ่มนักกิน ต้องเบิ้ลคู่ 'บะหมี่เกี๊ยวเป็ดย่าง' 80- เป็ดย่างร้านนี้ ขึ้นชื่อพอสมควร หั่นมาชิ้นหนา เต็มปากเต็มคำ / อีกชาม 'เส้นหมี่พริกสด' 60- รสจัดจ้าน หอมกลิ่นพริกเต็มๆ 
ไม่ลืม เกี๊ยวกุ้ง อีก 2 กล่อง ฝากอีก 2 หนุ่มที่ขี้เกียจออกมาด้วย จิ้มน้ำจิ้มซีฟู๊ด เข้ากันดีมาก ...